Tavoitteeni on, että vuoteen 2010 mennessä -
Force India Formula One -talli nousee ansaitusti palkintosijoille.
NETFLIX-ALKUPERÄISSARJA
Olen Sahara Force India F1 -tallin tallipäällikkö Vijay Mallya.
Olen aina suhtautunut intohimoisesti autoihin ja autourheiluun.
F1-tallin hankkiminen oli siis todellinen unelma.
Kukaan ei olisi ikinä uskonut, että lähtöruudukossa on intialainen talli.
Sellainen oli liian kallis -
ja tuntui enemmän haihattelulta kuin realistiselta toiveelta.
Olemme olleet kahtena peräkkäisenä vuotena neljänsiä.
Siitä ei voi olla kuin tyytyväinen.
Onnistuimme jälleen kerran!
Sergio Pérez nousee vastoin odotuksia palkintopallille.
Loistavaa, Checo. Aivan loistavaa.
Tallin ostotarjouksista huhutaan koko ajan,
mutta olen sijoittanut Force Indiaan verta, hikeä ja kyyneliä.
Joten panen varmasti kampoihin.
ONGELMIA JOHTOPORTAASSA
Vijay on F1-maailman värikkäimpiä hahmoja, joka tunnetaan hauskanpidon kuninkaana.
Force Indian menestyksen salaisuus on kuitenkin järkevä rahankäyttö.
F1-TOIMITTAJA
Force India on lajin kustannustehokkaimpia talleja.
Jos vertaa Force Indiaa ja McLarenia viime vuosina,
huomaa niiden olevan täysiä vastakohtia.
Force India saavuttaa huimia tuloksia pikkurahoilla,
kun taas yksi lajin isoimmista, McLaren, saavuttaa huimilla rahoilla pikkutuloksia.
Ei kai McLaren ole taas vaikeuksissa?
-Vaihteisto hajosi. -Selvä, Stoffel.
-Tehot laskivat. -Emme pysty korjaamaan sitä.
Jarrut hävisivät. Emme pysty taistelemaan pisteistä.
Yritän tehdä jotain, mutta en oikeastaan välitä.
Kuulosti siltä, että kuljettaja haluaa luovuttaa.
Fernando Alonso keskeyttää ensimmäisenä tässä GP:ssä.
Zak Brown ei ilahdu tästä.
Tilanne on yllättävä eikä missään nimessä toivottu.
Kannatko vastuun auton vioista, Éric? Ja jätätkö eroanomuksesi?
Olemme kaikki vastuussa auton suorituskyvystä.
TALLIPÄÄLLIKKÖ
Emme ole halunneet tätä tilannetta emmekä ole tyytyväisiä siihen.
Uskotko, että sinulla on yhä työpaikka Silverstonella?
MCLARENIN TEKNOLOGIAKESKUS SURREY, ISO-BRITANNIA
Huomenta, Fernando. Mitä kuuluu?
TOIMITUSJOHTAJA
Hyvä. Missä olet?
Voimme jutella tästä asiasta enemmän myöhemmin,
mutta hyväksyin siis eilen Éricin eroanomuksen.
Talliin kohdistuu paljon paineita, ja hän on kantanut niistä valtaosan.
Viime vuodet ovat olleet hänelle rankkoja,
ja hänestä tuntui, että paineiden takia meidän on helpompi edetä ilman häntä.
Meillä on hyvä tiimi.
Palkkaamme lisäväkeä,
joiden avulla käännämme suuntamme ja palautamme McLarenin kunnian.
Fernando on F1-historian parhaita kuljettajia.
Kaksinkertainen maailmanmestari, joka on voittanut yli 30 kilpailua.
Moni pitää häntä maailman parhaana.
Fernandon kaltaisen kuljettajan haluaa pitää omassa tallissaan.
Vain yksi henkilö on vastuussa, ja puhut hänen kanssaan nyt.
Minä kannan vastuun viime kädessä. Olet oikeassa.
Suuren organisaation vastuunkantajalla on aina paineita.
Ensimmäinen kysymys on hyvä, koska siihen menee viitisen minuuttia.
Se on hyvä.
-Miten teknisen johtajan etsintä sujuu? -Olemme vastanneet jo. Pois se.
Vastuuta on paljon.
Leikkiin ei kannata lähteä, jos ei kestä paineita ja hiostusta.
Hän kysyy Zakilta, irtisanoutuiko Éric vapaaehtoisesti.
Minun ei ole soveliasta kertoa Éricin ja minun keskustelusta.
Zak Brown ei ole johtanut isoa kilpatallia,
joten hänellä on iso työ käsissään.
Etenkin kun tallissa on kaksinkertainen maailmanmestari Fernando Alonso,
jolle vain paras kelpaa.
Force Indialla ei olisi varaa Alonsoon, Hamiltoniin tai Vetteliin.
Tämä on tiimityötä, ei yksilösuoritus. Olen kai palkannut oikeat henkilöt.
Palkkasin Otmarin toiminnanjohtajaksi.
Hän on yhtä intohimoinen ja kunnianhimoinen kuin minä.
Kuljettajina meillä on rohkea ja taitava Checo Pérez -
sekä nuori, intohimoinen, nälkäinen ja lahjakas Esteban Ocon.
Hyvin ajettu, Esteban.
Hän yllätti meidät kaikki ensimmäisellä kaudellaan ja voi olla ylpeä itsestään.
Hei, Carlo. Roberta on tässä vieressäni.
Hän halusi muistuttaa, että ansaitsee lahjoja ja huomiota.
Talli pystyy kilpailemaan ja suoriutumaan näin korkealla tasolla. Se on uskomatonta.
Etenkin kun miettii Vijay Mallyan henkilökohtaisia vaikeuksia.
VUONNA 2013 MALLYAN KINGFISHER AIRLINES KAATUI
VELKOJA JÄI NOIN MILJARDI DOLLARIA
Yksi Intian tunnetuimmista liikemiehistä, Vijay Mallya, on joutunut epäsuosioon.
Syyttäjän mukaan Mallya vältteli lainojensa maksamista pankille,
piilotteli varoja ja ohjasi lainarahoja moottoriurheiluun.
Väitteet ovat perusteettomia ja tahallisia.
Kaikkein pahimmalta tämä näyttää Formula 1 -tallinne kannalta.
VUONNA 2016 MALLYA MUUTTI INTIASTA ISOON-BRITANNIAAN
Minut on pakotettu maanpakoon.
Olen täysin syytön näihin pöyristyttäviin väitteisiin.
Se on totuus.
Vijayn vaikeuksista ei ole apua Force Indialle.
F1-TOIMITTAJA
Intian pankit haluavat hänet käsiinsä,
joten hän ei voi näkyvästi kuluttaa suuria rahasummia, joita häneltä karhutaan.
Force Indiaan ei enää tule rahaa, ja se vaikuttaa talliin varmasti.
Olen 22-vuotias Esteban Ocon, ja ajan Force India F1 -tallissa.
Vijayn tilanne on vaikea -
myös minulle ja ratatiimille,
mutten voi keskittyä tällaiseen.
Minun tehtäväni on ajaa autoa mahdollisimman hyvin.
En voi auttaa tiimiä tällä hetkellä muuten.
Hieno näköala.
PYRENEET RANSKA
Olen täällä ensimmäisistä kisoista asti.
Treenaan ankarasti ja parannan kaikkia osa-alueita.
Henkistä ja fyysistä osaamista.
Tämä on paras paikka treenata.
Täällä voi vain urheilla.
Täällä ei ole tyttöjä, alkoholia eikä häiriötekijöitä.
Valmiina. Nyt.
Viimeisin kausi on ollut tärkeä minulle.
Olen tyytyväinen kehitykseeni, ja tästä voi tulla tallin menestyksekkäin kausi.
Haluan tuntea sen yhä useammin.
Elin lapsena erilaista elämää kuin muut.
Vaikeaa elämää.
Ehdottomasti.
Vanhempani eivät ole rikkaita.
Isäni on mekaanikko.
Hän teki valtavasti töitä nukkuessani.
Joskus hän työskenteli koko illan ja oli aamulla edelleen saman työn parissa.
Isä sanoi aina, että haluaa minulle paremman elämän kuin minkä itse sai.
ESTEBAN OCONIN ISÄ
Esteban on minulle kaikki kaikessa.
Olen täällä hänen tukenaan, ja hän on suurin ylpeydenaiheeni.
Hän on poikani.
Isällä oli työpajansa.
Olen varttunut moottorien, polttoaineen ja kumin keskellä.
Vietin aikaa pajalla ja ajelin pikkuautoilla.
Sen jälkeen olen halunnut vain ajaa kilpaa.
ESTEBAN KESKITTYY NYT ISON-BRITANNIAN GP:HEN SILVERSTONESSA.
Silverstone on vaikea rata. Se on nopea ja tekninen.
Minun pitää sulkea silmät.
Olen hyvin kilpailuhenkinen. Haluan olla maailmanmestari.
En nosta jalkaa kaasulta ennen kuin saavutan sen.
Suoraan. DRS päällä. Ensimmäinen kaarre.
Toinen kaarre. 50 metriä.
Vaihde pienemmälle. Loiva kaarre. Tehot ylös.
Töyssyjä tässä kohtaa. Jarrut. Kolmas vaihde.
Pitkä vasen. Seitsemäs kaarre kanttikiveyksen kautta.
Tehot taas ylös.
Kolmas, neljäs, viides, kuudes, seitsemäs.
Kanttikiveykselle. Ja täysillä maaliin.
SILVERSTONE ISO-BRITANNIA
10. OSAKILPAILU: BRITANNIAN GP
Osakilpailujen pistemäärät ovat samat, mutta tietyissä haluaa todella pärjätä.
Silverstonen GP on kaikille tärkeä.
F1 on brittilaji.
Se on hieno tapahtuma. Paljon faneja.
Brittiyleisö on ainutlaatuisen intohimoista.
Silverstonen GP on ikoninen, ja rata on mahtava.
Se on tärkeä osakilpailu, jossa halutaan menestyä.
Silverstone on niitä osakilpailuja, jotka haluamme kaikki joskus voittaa.
Silverstonen voiton jälkeen tuntee todella olevansa osa F1-maailmaa.
Sitä on vaikea kuvata sanoin, mutta kun sitä rataa ajaa...
Se on F1:n koti, ja sinne me kuulumme.
Minulle se on kotikilpailu ja kauden ainoa paikka, johon voin ajaa kotoa autolla.
Sain viestisi.
Iltapäivällä pitää hoitaa FIA ja...
Olet tärkeä, muttet kyllin tärkeä aamuun. Sovit paremmin iltapäivään.
Miksi Éric Boullier oli väärä mies McLarenin kurssin kääntämiseen?
Nämä nimitykset näyttävät siltä, että ne on tehty Fernandon neuvosta -
tai hänen miellyttämisekseen. Onko se reilua?
Tuo ei pidä paikkaansa.
Olen antanut palautetta joissain asioissa.
Auton ja kilpailukyvyn parantaminen ovat pääasioita.
Toivottavasti näemme edistysaskeleita tänä viikonloppuna.
Radalla huhutaan, että Fernandon vaikutus McLareniin -
on kaiken määräävä ja ratkaiseva. Kyllähän ihmiset kuiskailevat.
Enää kyse ei ole edes kuiskailuista. Fernando päättää tallin asioista.
Mikä käteesi on sattunut? Oletko kunnossa?
-Täysin. -Et kai ole hakannut taas seinää?
-En vielä. -Kiitos.
Mistä pidät eniten tässä legendaarisessa radassa?
Nopeista kaarteista. Ajaminen F1-autolla täällä...
Sellaista kokemusta ei saa monella radalla.
Paikka on erityinen.
-Onnea matkaan. -Kiitos.
Mitä mieltä olet kaikesta McLarenilla tapahtuvasta paskasta?
Vaikeaa, eikö?
He palkkaavat väkeä, joka on Fernandon mieleen.
Minusta hän voisi alkaa jonkinlaiseksi omistajaksi.
Näin käy, kun kuljettajalla on paljon valtaa.
-Päivää. Hei. -Hauska tavata.
SILVERSTONEN ALLA INTIAN VIRANOMAISET ALKOIVAT TAKAVARIKOIDA MALLYAN VAROJA
NYT HÄNET SAATETAAN KARKOTTAA
Olen joutunut historiallisen pahan poliittisen noitavainon kohteeksi.
Minua vastaan hyökätään armotta,
enkä tiedä, mitä hallitus aikoo seuraavaksi.
Tilanne kiristyy selvästi kulissien takana.
Vijay ei voi pidätysuhan takia poistua maasta,
joten Britannian GP on hänelle ainoa tilaisuus nähdä tallinsa autojen ajavan.
Hän ei kuitenkaan halua luopua Force Indiasta. Se on hänen silmäteränsä.
Kysymys Vijaylle. Force Indian omistuksesta spekuloidaan taas.
Miten vastaat myyntihuhuihin?
Käytit ilmaisua "huhutaan taas".
Mediassa on puhuttu -
tallini omistuksesta jo vuosia.
Kukaan Force Indiassa, kaikkein vähiten minä,
ei kanniskele "myytävänä"-kylttiä.
Huhut ovat huhuja.
Seuraamme tänään lauantaina viimeisiä harjoituksia ennen aika-ajoja.
Silverstone on hieno rata, jonka kaarteet ovat kauden nopeimmat ja jännittävimmät.
Hamilton ajaa vauhdilla. Vettel ottaisi mielellään paalupaikan Britanniassa.
Radalle tulee Brendon Hartley.
Toro Rosso rysähtää kunnolla!
-Oletko kunnossa? -Olen. Ripustukset pettivät.
Luulimme, että paalulle pyrkisi tänään 20 kuljettajaa, mutta heitä onkin 19.
MCLARENIN VARIKKO
Tässä on Stoffel Vandoorne.
Onko auto kunnossa?
Tätä on tosi vaikea ajaa.
Stoffel Vandoorne ajaa aggressiivisesti.
Hän ajaa kaarteen liian tiukasti, ja kaarteeseen kuusi jää pala hiilikuitua.
Alonso ajaa viimeistä kellotettua kierrosta ja kiitää Copse Cornerin halki.
-Menetimme aikaa suorilla. -Selvä.
Alonso jää sijalle 13.
Vandoorne on seitsemästoista.
Ehkä autosta irronnut pala johti suorituskyvyn alenemiseen.
McLarenilla on ollut vaikea viikonloppu.
FORCE INDIAN VARIKKO
Radalle saapuu Force Indian Esteban Ocon.
Pito oli vähän hakusessa tiukassa Village-kulmassa.
Neloskaarre näytti jo paremmalta.
Edessä on täysin tyhjää, Esteban.
Ocon kirii.
Hienoa.
Ocon lähtee kilpailuun lähtöruudukon alkupuolelta tallikaveri Pérez takanaan.
McLarenin kuljettajat ovat heidän takanaan.
-Terve, Vijay. -Mitä kuuluu?
-Hyvää. Entä sinulle? -Hyvää.
Sait autosta paljon irti aika-ajoissa.
Pienillä teoilla on valtava vaikutus.
FORCE INDIAN FANIALUE
Hyvä yleisö, toivottakaa tervetulleiksi Esteban Ocon ja Sergio Pérez.
AIKA-AJOJEN PURKU
Onko auto tuntunut tänä viikonloppuna hyvältä?
KULJETTAJA, MCLAREN
Meillä on aina ollut vaikeuksia -
ennen aika-ajoja.
Kun vauhti hiljenee, tuntuma on kuin jäällä.
Mikä McLarenilla on pielessä? Pelissä on paljon politiikkaa ja rahaa.
Siellä on tehty paljon päätöksiä, joita on vaikea kumota.
Se on McLarenin suurin ongelma.
Kenellä on hyvä kysymys?
-Pikkupoika tuolla. -Saanko lakkisi?
Täältä tulee.
Meiltä loppuvat tarkastettavat asiat. Ripustukset olivat ainakin kunnossa.
Mitään ilmiselvää ei löytynyt.
-Oliko ajotuntuma erilainen aika-ajoissa? -Ei.
Vaikuttiko jäykkyysmuutos mitenkään?
Ei mitenkään.
Kolme, kaksi, yksi, nyt!
Suorituskyky on huonontunut parissa viime kisassa.
F1-auto on aina parempi vastatuulessa, mutta tänä vuonna -
myötätuulessa on paljon huonompi ajaa.
Testasitte Barcelonassa vaikka mitä,
mutta nyt eletään heinäkuuta, eikä muutoksia näy.
Meidän pitää kiriä.
Mukavaa kilpailua huomenna. Voitto kotiin!
SUNNUNTAI KILPAILU
Tervetuloa F1-maailmanmestaruuskisojen 10. osakilpailuun,
jota seuraa paikan päällä ennätyksellinen 140 000 hengen yleisö.
Aina kun näen Sahara Force India Formula One -auton lähtöruudukossa -
Ferrarien ja Mercedeksien kanssa, tunnen suunnatonta ylpeyttä.
Haaveilin lapsena pääsystä kilparadalle, kun katselin Formuloita TV:stä.
Kuljettaja ei voi sanoa, että joku toinen on parempi.
Itseä on aina pidettävä parhaana. Muut ajatukset ovat häviö jo itsessään.
Haluamme olla taas neljänsiä.
Toro Rosso, Renault ja McLaren.
Tehtävä on voittaa ne.
Tämä kausi on paljastanut, ettemme ole niin hyviä kuin luulimme.
TOIMITUSJOHTAJA, MCLAREN
Meidän pitäisi olla ensimmäisiä palkintosijojen jälkeen,
mutta olemme pahnanpohjimmaisia. Se on huono juttu.
Jonkun pitää kantaa vastuu. Tällä hetkellä se joku on Zak.
-Haluan pisteitä tänään. -Fernandolla on mahdollisuuksia.
Olemme viime kädessä GP-talli, joka on tehty voittamaan.
Tulospaine on kova.
Yrittäkää, pojat.
Valojen syttyessä adrenaliini alkaa jyllätä -
ja sydän jättää lyönnin välistä.
Tästä alkaa Britannian GP!
Pérez ja Alonso osuvat toisiinsa.
-Meitä tönäistiin heti alkuunsa. -Etusiipi taisi hajota.
Pérez ajaa ulos.
Checo, mitä siellä tapahtuu?
Joku osui minuun.
-Ovatko etusiipi ja renkaat kunnossa? -Kaikki taitaa olla kunnossa.
Kimi Räikkönen ulkopuolella. Vettel ja Bottas.
Ja osuma! Hamilton pyörähtää ympäri ja törmää.
Tämä on valtava pettymys brittiyleisölle.
Mitäkö mielessäni liikkuu kolarin aikana? "Pysy kaukana." Ei muuta.
Valitse suunta mahdollisimman pian ja yritä olla osumatta siihen.
Fernando Alonso on ohittanut Kevin Magnussenin.
Hyvin ajettu. Magnussen on takanasi, ja hän voi olla nopea.
Magnussen painostaa Alonsoa, ja he ajavat rinnakkain.
En ole ikinä nähnyt tuollaista muilta kuin Magnussenilta.
Hän tönäisi minua kaarteissa 7, 10, 11 ja 12.
Ymmärrän. Tule varikolle.
Tämä on naurettavaa.
Naurettavaa.
Joku toinenkin on ajanut kolarin.
-Kuka tuo on? -Sainz.
-Sainz ja Grosjean.
Guenther on luultavasti valmis lyömään nyrkin seinästä läpi.
Esteban Ocon takanaan Kevin Magnussen.
Kymmenentenä ja pisteissä kiinni on Fernando Alonso.
Tässä saattaa olla edessä massiivinen taisto.
Verstappen ajaa ulos!
Verstappen, Grosjean, Sainz, Ericsson, Leclerc ja Hartley ovat keskeyttäneet.
Nico Hülkenberg on 1,7 sekuntia Esteban Oconin edellä.
Magnussen on Alonson edellä. Alonso hyökkää DRS:n voimin.
Hän ei anna periksi, vaan ohittaa sisäkautta.
Onnistui.
-Hän on armoton. -Oikea hirviö.
Alonso, Magnussen, Gasly ja Pérez ovat samassa sumassa.
McLarenin Alonso on 8. sijalla Magnussenin edessä.
Kun takana on joku Alonson kaltainen, hänen tietää yrittävän kaikkensa.
Pienikin virhe saa hänet yrittämään ohitusta.
Muistan juureni. Tämä on vaatinut uhrauksia,
joten en anna minkään pysäyttää minua.
Minun täytyy vain luottaa taitoihini ja autoon ja olla yhtä sen kanssa.
Ocon ylittää maaliviivan Alonson edellä.
Mahtavaa työtä.
Kilpailu oli tiukka, mutta saimme hyvät pisteet.
Olen tyytyväinen.
Hyvin ajettu.
Olisimme voineet olla kuudensia.
Auto ihan lensi.
Mikä sääli.
Aina kun viikonloppu ei ole mennyt täysteholla -
tai jotain tuntuu jääneen tekemättä, tilanne on turhauttava.
Meidän on todella vaikea saada pisteitä tällä hetkellä.
Kahdeksas sija ei riitä, kun ottaa huomioon auton suorituskyvyn.
Olisin halunnut saavuttaa enemmän, mutta samaa voi sanoa vuoden joka GP:stä.
Loistava tulos. Olemme erittäin tyytyväisiä 7. sijaan.
Kilpailu oli tiukka,
eikä Fernandon ja Kevinin pitäminen takana ollut mikään helppo homma.
Kehitymme koko ajan, ja siksi hymyilen nyt.
Molempien sijoittuminen pisteille on aina hyvä asia. Etenkin Silverstonessa.
Olen erittäin ylpeä tiimistäni ja kaikista työntekijöistäni.
-Mitä kuuluu, korsto? -Hyvää. Sinulle?
Oikein hyvää. Tervetuloa.
-Oletko kuvioissa vielä kauden lopussa? -Miksi kysyt?
-Toivon, ettet ole lähdössä mihinkään. -En todellakaan ole.
Pahin tilanne olisi, jos tehtaalla aletaan pelätä työpaikkojen puolesta.
Myyminen ei olisi reilua työntekijöille.
Olen käyttänyt yhtä sanontaa jo vuosikymmeniä.
Uskon, kun lihava nainen laulaa.
3 VIIKKOA MYÖHEMMIN
Eläkkeet. Emme ole maksaneet niitä aikoihin.
Jos se tulee esiin... Eläkkeet maksetaan. Se on osa työnantajan velvollisuuksia.
-Tarvitaan päivämäärä. -Kaikki hoidetaan.
Hyvä. Ne ovat ainoat huolenaiheet. Palkat ja eläkkeet.
Ovatko kaikki paikalla?
Huomenta ja kiitos, että tulitte paikalle.
Kuten olette medialta kuulleet,
Lontoossa tapahtui jotain perjantaina.
En voi vastata noin moneen kysymykseen.
Talli ja yritys ovat selvitystilassa.
Kiitos. Ei enempää kysymyksiä. Ei mitään. Siinä oli kaikki.
Yrityksen hallinta on meillä pesänselvittäjillä.
Etsimme ratkaisua,
joka takaa tulevaisuutenne uusien omistajien tai sijoittajien muodossa.
Saamieni neuvojen mukaisesti en vastaa enää yhteenkään kysymykseen.
Kaikki miettivät varmasti sitä, saatteko keskiviikkona palkan.
Kyllä saatte.
Uutinen Vijayn lähdöstä oli tietysti vaikea paikka.
Vijay on minulle läheinen.
Kiitos.
Hän oli valitsemassa minua Force Indiaan heti alusta alkaen.
-Olen alkanut juosta. -Sinäkö treenaat?
Hän on aina ollut mukava minulle. Hän lähetti aina ennen kisaa viestin:
"Aja pisteille, Esteban. Onnea matkaan. Kannustan sinua."
Minun tulee ikävä häntä ja hänen intohimoaan lajiin.
Uskon, että F1-maailma haluaa Force Indian jatkavan.
Ikävä kyllä kaksi saman kokenutta tallia on hävinnyt.
TULOSSA:
Force India on kaikkien huulilla.
Nouseeko talli tuhkasta Lawrence Strollin johdolla ja hänen poikansa kuljettajanaan?
Lähden perheyritykseen.
Kumpi jää ilman paikkaa? Pérez vai Ocon?
Jos ajaa hyvin, ei saa potkuja.
Esteban Ocon ajaa seinään!
Tekstitys: Miia Mattila